CELEX: 32016R1616
Language: et
Date: 2016-09-08 00:00:00
Title: Komisjoni rakendusmäärus (EL) 2016/1616, 8. september 2016, millega tehakse seoses piima ja piimatoodete sektori vabatahtlike tootmiskohustusega seotud toetusmeetmete võimaliku läbivaatamisega taotlusaastal 2017 erand Euroopa Parlamendi ja nõukogu määruse (EL) nr 1307/2013 kohaldamise osas

9.9.2016   
            
            
               ET
            
            
               Euroopa Liidu Teataja
            
            
               L 242/19
            
         KOMISJONI RAKENDUSMÄÄRUS (EL) 2016/1616,
   8. september 2016,
   millega tehakse seoses piima ja piimatoodete sektori vabatahtlike tootmiskohustusega seotud toetusmeetmete võimaliku läbivaatamisega taotlusaastal 2017 erand Euroopa Parlamendi ja nõukogu määruse (EL) nr 1307/2013 kohaldamise osas
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1307/2013, millega kehtestatakse ühise põllumajanduspoliitika raames toetuskavade alusel põllumajandustootjatele makstavate otsetoetuste eeskirjad ning tunnistatakse kehtetuks nõukogu määrused (EÜ) nr 637/2008 ja (EÜ) nr 73/2009, (1) eriti selle artikli 69 lõiget 1,
   ning arvestades järgmist:
   
               (1)
            
            
               Määruse (EL) nr 1307/2013 artikli 52 kohaselt võivad liikmesriigid teatavatel tingimustel anda põllumajandustootjatele tootmiskohustusega seotud toetust teatavates põllumajandussektorites või teatavat tüüpi põllumajandustegevuse puhul ning ulatuses, mis on vajalik, et luua soodustingimusi säilitamaks senist tootmistaset asjaomastes sektorites või piirkondades.
            
         
               (2)
            
            
               Kuna piima ja piimatoodete tootmistase on küllaltki kõrge ja selle tulemusena on liidu turu asjakohased hinnad alla löödud ning arvestades eelkõige ajutisi raskusi, millega piimasektor praegu silmitsi seisab, peaks liikmesriikidel olema võimalus otsustada, et nad vaatavad läbi piima- ja piimatoodete sektori vabatahtlikud tootmiskohustusega seotud toetusmeetmed 2017. taotlusaasta puhul, et jätkuvalt saaks maksta kõnealust vabatahtlikku tootmiskohustusega seotud toetust sama arvu loomade eest, kelle puhul selline toetus 2016. aastal heaks kiideti. Kuigi võib näida, et sellise läbivaatamisega seatakse lühiajaliselt ohtu vabatahtliku tootmiskohustusega seotud toetuse üks eesmärke, st tootmise senisel tasemel säilitamine, võivad sellised meetmed pikemas perspektiivis aidata vabatahtliku tootmiskohustusega seotud toetuse eesmärke saavutada.
            
         
               (3)
            
            
               Võttes arvesse seda, kuivõrd tõsised on praegu toetusesaajate rahalised raskused, on asjakohane kasutada määruse (EL) nr 1307/2013 artikli 69 lõiget 1, et näha ette erand kõnealuse määruse IV jaotise 1. peatüki sätetest.
            
         
               (4)
            
            
               Selleks et komisjon saaks kontrollida eeskirjade nõuetekohast rakendamist ja eeskirjade läbivaatamise mõju, peaksid liikmesriigid komisjonile teatama oma otsusest 14 päeva jooksul pärast oma vastava otsuse tegemist.
            
         
               (5)
            
            
               Tagamaks, et piima- ja piimatoodete sektoris oleks võimalikult kiiresti võimalik käesoleva määrusega sätestatud erandeid rakendama hakata, peaks käesolev määrus jõustuma järgmisel päeval pärast selle avaldamist ning liikmesriigid peaksid võtma oma otsuse vastu 30 päeva jooksul pärast käesoleva määruse jõustumist.
            
         
               (6)
            
            
               Käesolevas määruses sätestatud meetmed on kooskõlas otsetoetuste komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Piima- ja piimatoodete sektori meetmete läbivaatamine
   1.   Liikmesriigid võivad 2017. taotlusaasta puhul otsustada, et nad vaatavad läbi oma kõik määruse (EL) nr 1307/2013 artikli 52 kohaselt vastu võetud meetmed, mis on suunatud piima- ja piimatoodete sektorile.
   Kõnealune läbivaatamine seisneb järgmises:
   
               a)
            
            
               tagatakse, et 2017. taotlusaastal makstakse toetust põllumajandustootjatele, kellel on määruse (EL) nr 1307/2013 artikli 9 ja artikli 10 lõike 1 alusel õigus toetust saada, sama loomade arvu eest, mille eest põllumajandustootjal oli nende meetmete raames õigus toetust saada 2016. taotlusaastal, ning
            
         
               b)
            
            
               läbivaadatavate meetmete puhul ei kohaldata ühtegi muud kohaldatavat toetuskõlblikkuse tingimust.
            
         Esimeses lõigus osutatud otsus asendab mis tahes otsuse vaadata läbi määruse (EL) nr 1307/2013 artikli 53 lõike 6 kohased piima- ja piimatoodete sektoris pakutavad vabatahtlikud tootmiskohustusega seotud toetusmeetmed.
   2.   Iga vabatahtliku tootmiskohustusega seotud läbivaadatud toetusmeetme puhul arvutavad liikmesriigid ühiku summa, mis vastab piima- ja piimatoodete sektori meetme puhul määratud rahastamissumma (mis teatati komisjoni delegeeritud määruse (EL) nr 639/2014 (2) I lisa punkti 3 alapunkti i alusel) ja kõnealuse vabatahtliku tootmiskohustusega seotud toetusmeetme puhul toetust saavate loomade koguarvu suhtega.
   Loomade koguarv, millele on osutatud esimeses lõigus, vastab
   
               a)
            
            
               loomade koguarvule, mille eest 2016. taotlusaastal toetusmakse heaks kiideti, või
            
         
               b)
            
            
               loomade arvule, millele on osutatud 2017. aastal toetuskõlblike põllumajandustootjatega seoses punktis a.
            
         3.   Põllumajandustootjale makstav iga-aastane toetus peab vastama ühiku summale, mis arvutati kooskõlas lõikega 2 ja mis korrutati nende loomade arvuga, mille eest asjaomasel põllumajandustootjal oli õigus saada toetust 2016. taotlusaastal.
   Artikkel 2
   Ajaline piirang
   Artiklis 1 osutatud otsus tuleb teha 30 päeva jooksul pärast käesoleva määruse jõustumist.
   Artikkel 3
   Teatamine
   Liikmesriigid teatavad komisjonile artikli 1 kohasest otsusest 14 päeva jooksul pärast nimetatud otsuse tegemist.
   Artikkel 4
   Jõustumine
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 8. september 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 347, 20.12.2013, lk 608.
   
      (2)  Komisjoni 11. märtsi 2014. aasta delegeeritud määrus (EL) nr 639/2014, millega täiendatakse Euroopa Parlamendi ja nõukogu määrust (EL) nr 1307/2013, millega kehtestatakse ühise põllumajanduspoliitika raames toetuskavade alusel põllumajandustootjatele makstavate otsetoetuste eeskirjad, ning muudetakse kõnealuse määruse X lisa (ELT L 181, 20.6.2014, lk 1).